**Základná škola Šmeralova 25, 080 01 Prešov**

**ADAPTAČNÝ PLÁN ŠKOLY**

**2020/21**

**APTAČNÝ PLÁN ŠKOLY PLATNÝ OD 19.4.2021**

Minister školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov rozhoduje takto:

1. S účinnosťou od 19. apríla 2021 v súlade s podmienkami uvedenými v uznesení vlády Slovenskej republiky č. 160 zo 17. marca 2021 v znení uznesenia vlády Slovenskej republiky č. 169 z 24. marca 2021 a uznesenia vlády Slovenskej republiky č. 176 z 31. marca 2021

* obnovuje školské vyučovanie v základných školách v končiacich ročníkoch okrem končiacich ročníkov základných škôl v rámci okresu zaradeného uznesením vlády Slovenskej republiky podľa COVID AUTOMAT- u schváleného príslušným uznesením vlády Slovenskej republiky (ďalej len „COVID AUTOMAT“) do IV. stupňa varovania.

1. S účinnosťou od 26. apríla 2021 v súlade s podmienkami pre jednotlivé okresy v rámci COVID AUTOMAT-u 1. obnovuje školské vyučovanie vo všetkých školách.
2. Ak sa obmedzí alebo preruší prevádzka školy alebo školského zariadenia na základe opatrení príslušných orgánov z dôvodu ochorenia COVID-19 alebo podozrenia na ochorenie COVID-19, považuje sa to za mimoriadne prerušenie školského vyučovania v škole alebo mimoriadne prerušenie prevádzky školského zariadenia; to platí aj ak ide o obmedzenie prevádzky vo vzťahu k jednej triede alebo k viacerým triedam. Riaditeľ príslušnej školy zabezpečí pre žiakov dištančné vzdelávanie.
3. Cieľom adaptačného obdobia je pripraviť žiakov na postupný návrat na prezenčné vyučovanie, minimalizovať stresové situácie a vytvoriť bezpečné prostredie pre návrat žiakov do školy. Plán adaptačného obdobia trvá 2 týždne.
4. Plán adaptačného obdobia rešpektuje:

* metodický materiál vydaný ŠPÚ k návratu škôl k 19.04.2021 pod názvom *Metodické odporúčanie k obsahu a organizácii výchovno-vzdelávacieho procesu v základných školách,*
* metodický materiál: *Návrat žiakov do škôl – Metodické usmernenie (pedagogická oblasť),*
* metodický materiál vydaný ŠPÚ pod názvom *Ako podporiť návrat žiakov do škôl.*

**Formy vzdelávania žiakov 5. – 9. ročníka**

* V termíne od 19. do 25. apríla 2021 sa vzdelávanie žiakov 2. stupňa základných škôl realizuje kombinovanou formou nasledovne:

8. a 9. ročník - prezenčná forma vzdelávania,

5. – 7. ročník - dištančná forma vzdelávania.

* Od 26. apríla 2021 sa formy vzdelávania žiakov 2. stupňa základných škôl určujú v závislosti od vývoja epidemiologickej situácie na regionálnej úrovni podľa COVID-automatu.

**Zásady adaptačného obdobia**

* pravidelné hodiny s triednym učiteľom, častá prítomnosť TU v triedach aj počas prestávok medzi vyučovacími hodinami, posledná vyučovacia hodina bude s TU,
* pohybové aktivity vo vonkajšom prostredí,
* nehodnotenie a neklasifikácia žiakov v adaptačnom období,
* zaradiť do programu aktivity na posilnenie vzťahov, komunikácie a spolupráce,
* venovať dostatok času témam súvisiacich s duševným zdravím,
* zamerať sa na identifikáciu toho, čo žiaci vedia a nadviazať na to - nezisťujeme to formou testov a písomiek,
* zistiť reálny priebeh dištančného vzdelávania u jednotlivých žiakov,
* poskytnúť spätnú väzbu na vypracované zadania z dištančného vzdelávania,
* venovať pozornosť precvičeniu učiva preberaného počas dištančného vzdelávania,
* venovať pozornosť podpore opätovnej adaptácie na školské prostredie a socializácii žiakov v školských kolektívoch,
* v záujme podpory vzťahov v triedach vytvárať priestor na spoluprácu vo dvojiciach alebo v malých skupinách pri učení sa a ponechať tak žiakom priestor na diskusie a zdieľanie skúseností,
* pozitívne prijať každého žiaka a vytvárať spoločenstvá v triede,
* rešpektovať individuálne možnosti a schopnosti žiaka adaptovať sa na zmeny,
* zistiť s akým prežívaním a emocionálnym nastavením prichádzajú žiaci do školy,
* obnoviť si so žiakmi komunikačné pravidlá v školskom prostredí,
* kybernetická bezpečnosť a kyberšikana - vyhľadať ponuky online relácií a zaradiť ich do vyučovania počas adaptačného vyučovania.

**Rozvrh hodín počas adaptačného obdobia**

* Dištančné vyučovanie pre žiakov 5. – 7. ročníka s týždennou dotáciou:

5.ročník – 12 hodín / týždenne,

6.ročník – 15 hodín / týždenne,

7.ročník – 15 hodín / týždenne.

* Prezenčné vyučovanie žiakov v 8. a 9. ročníku sa realizuje podľa stáleho rozvrhu s tým, že žiaci začínajú vyučovanie 2. vyučovacou hodinou a končia poslednou vyučovacou hodinou v rozvrhu. 7. vyučovacie hodiny sa rušia.

**Vzdelávanie žiakov**

Učivo na 2. stupni ZŠ je nevyhnutné redukovať vo väčšom rozsahu vo svojich vlastných plánoch a sústrediť sa na podstatné témy. Žiaduce je tiež spojiť sa s učiteľmi nadväzujúcich predmetov, dohodnúť si stratégiu redukcie a presunu obsahu vzdelávania medzi ročníkmi.

|  |
| --- |
| **Zásady adaptačného obdobia** |
| * prvý týždeň sa venovať socializácii, * prvé dva týždne bez skúšania, hodnotenie žiakov len slovne, * prvé dva týždne žiadne testy, písomky a pod., * tretí týždeň postupný návrat do obvyklého režimu. |
| **Adaptačným procesom musí prejsť každá trieda** po návrate do školy, a to v dĺžke **dvoch až troch týždňov.** Avšak aj po tomto adaptačnom období je potrebné, aby boli adaptačné prvky realizované až do ukončenia školského roka. |
| **Zápis do triednej knihy:**  Počas adaptačného obdobia sa do triednej knihy uvádzajú činnosti, ktoré reálne učitelia so žiakmi uskutočňujú, napríklad**:**   * aktivity zamerané na rozvoj komunikácie a riešenie konfliktov, * aktivity zamerané na prevenciu problémového správania, * aktivity zamerané na rozvoj pozitívnej klímy v triede, * aktivity zamerané na rozvoj empatie a tolerancie, * aktivity zamerané proti šikane**,** * kybernetická bezpečnosť. |
| **Prvý a druhý adaptačný týždeň:**   * zaradiť doň priestor na aktivity, vedúce k posilňovaniu vzťahov, komunikácie a spolupráce, * venovať dostatok času témam súvisiacich s duševným zdravím, * časť aktivít realizovať vonku, pokiaľ na to sú v škole podmienky, * v prípade prítomnosti školského **špeciálneho pedagóga a odborných zamestnancov** na škole je nevyhnutné spolupracovať pri realizácii jednotlivých aktivít s týmito zamestnancami školy, * umožniť konzultácie so školským psychológom nielen žiakom, ale aj pre ich rodičov a pedagógov vo vyhradených hodinách. Všetkých oboznámiť s touto možnosťou, * podľa možností v prvý týždeň zrealizovať čo najviac hodín a aktivít triedy ako kolektívu s triednym učiteľom, * v adaptačnom období poskytnúť žiakom čas na obnovenie pracovných a študijných návykov a na postupnú záťaž. Úlohy pridávať postupne, triedny učiteľ koordinuje ich početnosť a frekvenciu. |
| **Varovné signály**  V rámci adaptačného procesu sa zamerať na možné varovné signály naznačujúce, že je potrebné venovať žiakovi zvýšenú pozornosť:   * nezapája sa do činností v triede, * je nepozorný, nesústredený, * má špecifické prejavy v správaní: mĺkvosť, verbálna či fyzická agresivita, výbušnosť, vzdor, často prejavuje smútok, ľútosť, obavy, pôsobí uzatvorene, odmieta komunikovať, * neadekvátne reaguje na bežné podnety (napr. plačom, výbuchmi zlosti), * nemá záujem o sociálne interakcie so spolužiakmi ani s učiteľmi, * zvýšené fyzické ťažkosti (napr. bolesti brucha, hlavy, zvracania, nechutenstvo...).   Pri identifikácii vyšších signálov je potrebné spolupracovať spoločne s rodičmi, s odborníkmi a školským podporným tímom (špeciálny pedagóg, školský psychológ). |

**Tipy na vhodné didaktické prístupy a metódy**

* sústrediť sa na identifikáciu toho, čo žiaci poznajú a dokážu, a to rozvíjať,
* zaradiť skupinovú prácu s prvkami kooperácie,
* podporovať vrstovnícke učenie a peer to peer prístup,
* nezabúdať na dopomoc prvého kroku – povzbudiť neistých a minimalizovať prvotný stres,
* čo najviac aktivít realizovať vo vonkajšom prostredí,
* vizualizovať – využívať prehľadné prezentácie s obrázkami, piktogramami.

**Hodnotenie**

Hodnotenie žiakov sa riadi Usmernením k priebežnému hodnoteniu a celkovému prospechu žiakov základných škôl v školskom roku 2020/2021 počas mimoriadnej situácie a núdzového stavu vyhlásenom v súvislosti s ochorením COVID-19, ktoré vydalo MŠVVaŠ SR.

Hodnotenie žiakov počas adaptačného obdobia:

* žiakov neklasifikovať,
* žiaci nepíšu testy, písomky,
* slovne, oceňovať individuálne úspechy a pokroky žiakov, motivovať ich k ďalšej práci na sebe,
* využívať sebahodnotenie žiakov,
* podporovať ich v schopnosti hodnotenia rozvoja ich vedomostí a zručností,
* nechať žiakov, aby sa v rámci triedy navzájom hodnotili, nie však známkovali,
* pri každom hodnotení žiakov treba zásadným spôsobom zohľadniť špecifickú situáciu počas školského roka.

**Záver**

* Adaptačný plán školy je záväzný pre všetkých žiakov a zamestnancov školy.
* Pedagogický zamestnanec / triedny učiteľ je povinný preukázateľne sa oboznámiť s adaptačným plánom školy.
* Pedagogickí zamestnanci boli oboznámení s Adaptačným plánom školy na pedagogickej rade dňa 14.4.2021.